《沈石田与吴心远游罨画溪灯下作画题诗为别石田没而文衡山添一舟貌二公于中今心远亦没矣见画感兴次韵》
明代·杭淮

石田逍遥心远逸，携手共作清溪游。风吹柳条映沙白，水涵舟溪兼天浮。

画中谁为石田老，潇洒纶巾欹白头。心远飘然若仙俦，意气已觉凌丹邱。

惜今二老不复作，空使感叹临长流。赖有衡山补遗墨，清溪明月至今留。

作者简介：（1462—1538）明常州宜兴人，字东卿，号复溪。杭济弟。弘治十二年进士，授刑部主事，迁员外郎。正德间历云南提学副使，累官右副都御史致仕。与兄济并负诗名。有《双溪诗集》、《二杭集》。